CELEX: 62017CN0376
Language: et
Date: 2017-06-22 00:00:00
Title: Kohtuasi C-376/17: Eelotsusetaotlus, mille on esitanud Supreme Court (Iirimaa) 22. juunil 2017 – Minister for Justice and Equality (Iirimaa) ja Attorney General versus Arkadiusz Piotr Lipinski

28.8.2017   
            
            
               ET
            
            
               Euroopa Liidu Teataja
            
            
               C 283/25
            
         Eelotsusetaotlus, mille on esitanud Supreme Court (Iirimaa) 22. juunil 2017 – Minister for Justice and Equality (Iirimaa) ja Attorney General versus Arkadiusz Piotr Lipinski
   (Kohtuasi C-376/17)
   (2017/C 283/35)
   Kohtumenetluse keel: inglise
   
      Eelotsusetaotluse esitanud kohus
   
   Supreme Court (Iirimaa kõrgeim kohus)
   
      Põhikohtuasja pooled
   
   
      Kaebajad: Minister for Justice and Equality (Iirimaa) ja Attorney General
   
      Vastustaja: Arkadiusz Piotr Lipinski
   
      Eelotsuse küsimused
   
   
               1.
            
            
               Kas olukorras, kus pädev liikmesriigi kohus tunnistab isiku süüdi ja mõistab talle karistuse ning algselt mõistetud karistust edasikaebemenetluses muudetakse ning seejärel (edasikaebemenetluses muudetud) karistus peatatakse ja pööratakse pärast karistuse peatamise kehtetuks tunnistamist uuesti täitmisele, tuleb mõistet „kohtulik arutelu“ raamotsuse (1) artikli 4a tähenduses käsitada nii, et:
               
                           a)
                        
                        
                           see tähendab ainult seda menetlust, mis viis süüditunnistamiseni ja algse karistuse (edaspidi „algne karistus“) mõistmiseni; või
                        
                     
                           b)
                        
                        
                           see tähendab eespool punktis a nimetatut ja/või ühes järgnevas alapunktis või kõikides järgnevates alapunktides nimetatut:
                           
                                       i)
                                    
                                    
                                       punktis a nimetatule järgnev mis tahes edasikaebemenetlus, milles algset karistust muudetakse (edaspidi „muudetud karistus“);
                                    
                                 
                                       ii)
                                    
                                    
                                       muudetud karistuse (või selle osa) seejärgse peatamiseni viiv menetlus;
                                    
                                 
                                       iii)
                                    
                                    
                                       peatatud muudetud karistuse (või selle osa) täitmisele pööramiseni viiv menetlus?
                                    
                                 
                     
         
               2.
            
            
               Kas juhul, kui mõistet „kohtulik arutelu“ tuleb tõlgendada nii, et see tähendab või hõlmab edasikaebemenetlust, mille tagajärjel karistust muudetakse, muudab Euroopa vahistamismääruse kehtetuks see, kui selles ei ole märgitud, et isikule, kelle väljaandmist taotletakse, teatati kõnealusest edasikaebemenetlusest ja ta oli selles menetluses esindatud, kuigi see, et talle edasikaebemenetlusest teatati ja ta oli selles esindatud, selgub taotluse saanud riigis peetava kohtumenetluse käigus antud lisateabest?
            
         
      (1)  Nõukogu 13. juuni 2002. aasta otsus Euroopa vahistamismääruse ja liikmesriikidevahelise üleandmiskorra kohta (ELT 2002, L 190, lk 1; ELT eriväljaanne 19/06, lk 34).